**ПРОФЕСИОНАЛНА ГИМНАЗИЯ ПО ХРАНИТЕЛНИ ТЕХНОЛОГИИ**

**ИТЕХНИКА – ГР. ПЛОВДИВ**

e- mail:pghtt\_plov@pghtt.net, http://pghtt.net/гр. Пловдив 4003, бул. „Васил Априлов” № 156, Директор: 032/95-28-38,

Секретар: 032/95-50-18

*Процедура*

*за условията и реда за отпускане на стипендии през 2024/2025 учебна година*

*на учениците от ПГХТТ- Пловдив в дневна форма*

*на обучение след завършено основно образование*

**ЗА УЧЕНИЦИТЕ, КАНДИДАТСТВАЩИ ЗА  СТИПЕНДИИ!**

**ОБЩИ УСЛОВИЯ НА КАНДИДАТСТВАНЕ ЗА ОТПУСКАНЕ НА СТИПЕНДИИ**

СЪГЛАСНО ПМС №328 ОТ 21.12.2017 г. , последни промени съгласно ПМС №20 от 01.02.2019 г.   и заповед № РД – 06 - /30.09.2024г. на Директора на ПГХТТ – Пловдив за определяне на комисия по стипендиите

**І. Критерии за допускане до класиране на ученици за месечни стипендии:**

При условията и по реда на постановлението се отпускат стипендии на ученици в дневна, индивидуална, комбинирана форма на обучение, дневна форма на обучение в електронна среда и при обучение чрез работа (дуална система на обучение) след завършено основно образование които са:

1. Български граждани и граждани на държава-членка на Европейския съюз или на държава–страна по Споразумението за Европейското икономическо пространство, или на Конфедерация Швейцария - ученици в държавните, общинските и частните училища;

2. Чужденци - ученици в държавните, общинските и частните училища;

а) с разрешено постоянно пребиваване в страната;

б) получили право на дългосрочно или продължително пребиваване в страната;

в) приети въз основа на международен договор или акт на Министерския съвет;

г) търсещи или получили международна закрила в страната;

**Месечните стипендии са /**съгласно чл. 4, ал. 1, т.1, т.2, т.3, т.4, т.5 и т.6 от ПМС №20 от01.02.2019 г. / **:**

**1.** Постигнати образователни резултати;

**2**. Подпомагане на достъпа до образование и предотвратяване на отпадането

**3**. Подпомагане на ученици с трайни увреждания;

**4**. Ученици без родители. В училището  се отпускат и месечни стипендии за ученици само с един родител, когато другият е неизвестен или съществуващ, но не вписан в акта за раждане на ученика и не го е припознал като свое дете;

**5**. Ученици, които се обучават в **дуална** система на обучение в класовете от първи гимназиален етап;

**6**. Ученици, които са приети за обучение в VІІІ клас по **защитени от държавата специално**сти от професии или специалности от **професии, по които е налице очакван недостиг от специалисти на пазара на труда** и се обучават по тези специалности през учебната година;

**ВАЖНО!**

* **За всички видове стипендии, независимо с класиране или без е необходимо да се представи  документ за банкова сметка /карта/ на името на стипендианта.**
* **Банковата сметка се предоставя само веднъж при  първоначално подаване на документи за стипендия.**
* **Сметката на ученика трябва да е валидна за целия период на обучение в гимназията.**

  **Изключения се допускат САМО за ненавършилите 14 години ученици.**

**ІІ. Необходими документи  и критерии за участие в класиране:**

**При първоначално кандидатстване се представя документ за банкова сметка /карта/ на името на стипендианта. Изключения се допускат САМО за ненавършилите 14 години ученици.**

1. **МЕСЕЧНА** СТИПЕНДИЯ ЗА ПОСТИГНАТИ ОБРАЗОВАТЕЛНИ РЕЗУЛТАТИ

**1.1*.*НЕОБХОДИМИ ДОКУМЕНТИ**

* Заявление - декларация по образец, заверена от класен ръководител с успеха на кандидата;

 **1.2. ИЗИСКВАНИЯ:**

* Отличен успех от предходен срок/година (от отличен 5,50 до отличен 6,00)
* При месечните стипендии за учениците от ІХ, Х, ХІ и ХІІ клас се взема средният успех от предходният срок/година.
* За учениците от VІІІ клас при класиране за стипендия за първи учебен срок средният успех се сформира от задължителните учебни часове от свидетелството за завършено основно образование от учебните предмети изучавани в VІІ клас.
* Кандидатът **трябва да бъде вписан в списъка за стипендии на класа, който е входиран в деловодството на гимназията до определения срок .**
* Стипендиите не се изплащат на ученици, допуснали над пет отсъствия по неуважителни причини през месеца, за който се полага стипендията

**2.МЕСЕЧНА СТИПЕНДИЯ** ЗА ПОДПОМАГАНЕ ДОСТЪПА ДО ОБРАЗОВАНИЕТО И ПРЕДОТВРАТЯВАНЕ НА ОТПАДАНЕТО **:**

 **2.1. НЕОБХОДИМИ ДОКУМЕНТИ**

* Заявление- декларация по образец, заверена от класен ръководител с вписани данни за семейството или домакинството на кандидата, успех от обучението през предходната учебна година при кандидатстване за първи срок или успеха от първи срок при кандидатстване за втори срок;
	+ - Ксерокопия/или оригинали/ на документи, удостоверяващи доходите на семейството на ученика, кандидатстващ за месечна стипендия;
		- Служебни бележки за доходите на родителите за предходните 6 месеца;
		- От месец **февруари до юли /вкл./ за І срок;**
		- От месец **август до януари /вкл./ за ІІ срок;**
		- Служебна бележка за брат или сестра на кандидата, ако учат за придобиване на средно образование до 20 годишна възраст;
		- Служебна бележка за получени детски добавки, обезщетения от Бюрото по труда и други плащания по линия на социалното подпомагане за предходните 6 месеца;
		- Комбинирана декларация по образец на гимназията, която се предоставя на кандидатите от класният ръководите;
* Декларация от родители за получената от тях издръжка вкл. за липса на плащането й при наличие на развод за предходните 6 месеца;
* Декларация от родители, които не получават доходи/родителите са безработни и не са регистрирани в Бюро по труда, или ако са не са  получавали обезщетение за безработица за предходните 6 месеца /по образец на гимназията/;
* Декларация от родители при наличие на развод относно наличие или липса на съпружеско съжителство за предходните 6 месеца. В случай, че разведеният родител живее на съпружески начала с партньор в семейството на кандидата, се представят документи и за неговите доходи за същия период от време. В противен случай в декларацията се посочва, че няма съпружеско съжителство и това задължение  отпада;
* Служебна бележка за получени пенсии, ако родителите са пенсионери за предходните 6 месеца;
* Служебна бележка от родители, които са земеделски производители за доходите им за предходните 6 месеца;
* Копие на Съдебно решение за развод на родителите, ако са разведени;
* Копие на Съдебно решение за развод на родителите, ако са разведени;
* Други документи, които удостоверяват доходите на всички членове на семейството или домакинството/роднини, живущи на един и същ адрес с кандидата, се разглеждат като едно домакинство/ или липса на доходи за предходните 6 месеца;
* Декларация в свободен текст, от родител за обяснение на специфични обстоятелства/не изброени по-горе/, касаещи кандидатстването на ученика за стипендия;

 **ВАЖНО:**

**Членове на семейството на ученика са бащата, майката, непълнолетните или  нетрудоспособните братя и сестри. В случаите на повторен брак или фактическо съпружеско съжителство на майката или бащата с лице, което не е родител, за член на семейството се счита новият съпруг/съпруга или лицето, с което се съжителства, както и непълнолетните му деца, ако живеят с него. Когато продължават да учат за придобиване на средно образование, но не по-късно от навършване на 20 годишна възраст, за членове на семейството се считат и пълнолетните братя и сестри, както и пълнолетните деца на новия съпруг/съпруга или на лицето, с което съжителства майката или бащата на ученика, ако живеят с него.**

 **2.2. ИЗИСКВАНИЯ:**

* Минимално допустим успех за класиране - много добър 4,50 ;
* При месечните стипендии за учениците от ІХ, Х, ХІ и ХІІ клас се взема средният успех от предходния срок/година;
* За учениците от VІІІ клас при класиране за стипендия за първи учебен срок средният успех  се сформира от задължителните учебни часове от свидетелството за завършено основно образование от учебните предмети изучавани в VІІ клас;
* Месечен доход на член от семейството или домакинството за предходните

 6 /шест/ месеца**: минималната работна заплата за страната до момента на срока за подаване;**

* Кандидатът трябва да бъде вписан в списъка за стипендии на класа, който е входиран в деловодството на гимназията;
* Стипендиите не се изплащат на ученици, допуснали над пет отсъствия по неуважителни причини през месеца, за който се полага стипендията;

**3. МЕСЕЧНА СТИПЕНДИЯ ЗА ПОДПОМАГАНЕ ДОСТЪПА ДО ОБРАЗОВАНИЕТО И ПРЕДОТВРАТЯВАНЕ НА ОТПАДАНЕТО – /  Целева**/:

**3.1. НЕОБХОДИМИ ДОКУМЕНТИ**

* Заявление- декларация по образец, заверена от класен ръководител;
* Заявление от родителите, изясняващо социалното обстоятелство;
* Документи, удостоверяващи наличието на социалното обстоятелство;

**3.2. ИЗИСКВАНИЯ:**

* Наличие на конкретно обстоятелство, което е свързано с необходимостта от средства за покриване на конкретни разходи на ученика / транспортни карти или други, касаещи обучението му/, които да бъдат отпуснати в натура;

 **4. МЕСЕЧНА СТИПЕНДИЯ** за ученици, които са приети за обучение в VІІІ клас по защитени от държавата специалности от професии или специалности от професии, по които е налице очакван недостиг от специалисти на пазара на труда, и се обучават по тези специалности през учебната година /чл.4, ал.1, т.6/;

 **4.1. НЕОБХОДИМИ ДОКУМЕНТИ**

* Заявление- декларация по образец заверена от класен ръководител с вписан успех от обучението за предходната учебна година, при кандидатстване за първи срок или успеха от обучението от втория учебен срок при кандидатстване на втори срок;

 **4.2. ИЗИСКВАНИЯ:**

* Минимално допустим успех за класиране – много добър 4,50 от предходен срок/година;
* За учениците от VІІІ клас при класиране за стипендия за първи учебен срок, средният успех се сформира от задължителните учебни часове от свидетелството за завършено основно образование от учебните предмети изучавани в VІІ клас;
* Кандидатът **трябва да бъде вписан в списъка за стипендии на класа, който е входиран в деловодството на гимназията;**
* Съгласно  ДВ, бр. 12 от 2019 г., в сила от 08.02.2019 г. стипендиите по чл. 4, ал. 1, т. 5 и 6 не се изплащат на ученици, допуснали над пет отсъствия по неуважителни причини през месеца, за който се полага стипендията;

**ЗАБЕЛЕЖКА:**

(2) Ученикът може да кандидатства за повече от един вид месечна стипендия, включително и за месечна целева стипендия, но може да получи по избор въз основа на писмено заявление само една от стипендиите;

(2) Учениците с право на стипендии за  подпомагане с трайни увреждания; за стипендия без родители или само с един родител, за ученици в дуална форма на обучение и в защитени специалности при класиране за стипендия за постигнати образователни резултати имат право да получат и 50 на сто от размера й, но за периода от 15 септември до 30 юни на учебната година.

**Стипендията се отпуска от 15 септември. Изплаща за всеки учебен месец от учебната година.**

**ІІІ. МЕСЕЧНИ СТИПЕНДИИ БЕЗ КЛАСИРАНЕ!**

Документи се подават само в началото на учебната година, през втори срок класният ръководител представя само списък с имената на стипендиантите.

**При първоначално кандидатстване се представя документ за банкова сметка или карта** **на името на стипендианта. Изключения се допускат само за ненавършили те 14 години ученици.**

**1. ВИДОВЕ СТИПЕНДИИ**

1.1. За ученици без родители или **с един родител** – наличие на починал родител или неизвестен

1.2. За подпомагане на ученици **с трайни увреждания** – наличие минимум 50% инвалидност

1.3. За  ученици, които се обучават **в дуална** система на обучение в класовете от първи гимназиален етап.

2*.* **НЕОБХОДИМИ ДОКУМЕНТИ**

* Заявление-декларация за вписване на вида стипендия, за която се кандидатства и обстоятелството за това/предоставя се от класния ръководител/;
* Копие от смъртния акт на родителя/ за т.1/;
* Копие от акта за раждане на ученика /за т.1/;
* Копие от решението на ТЕЛК за определяне на процент инвалидност на ученика;

**3. ИЗИСКВАНИЯ:**

1. Учениците придобиват правото за получаване на тези стипендии с настъпване на обстоятелството за това;
2. Стипендията се получава от месеца следващ месеца, в който обстоятелството е настъпило, или от месеца на  представени документи, които удостоверяват този факт.
3. Учениците приети в VІІІ клас и обучаващи се в дуална система на обучение от 01.10.2020 г.
4. Съгласно  ДВ, бр. 12 от 2019 г., в сила от 08.02.2019 г .Стипендиите по чл. 4, ал. 1, т. 5 / за дуална форма на обучение/ *не се изплащат на ученици, допуснали над пет отсъствия по неуважителни причини през месеца*, за който се полага стипендията
5. Кандидатът трябва да бъде вписан в списъка  за стипендии на класа, който е входиран в деловодството на гимназията.
6. Кандидатът трябва да бъде вписан в списъка на кандидатите за стипендии на класа  и при кандидатстване за стипендия за втория учебен срок, но без да се прилагат документи.
7. **Кандидатът текущо представя ТЕЛК решенията си, в случай на изтичане на тяхната валидност по време на учебната година**

Начин на подаване: чрез класния ръководител.

* 1. **ЕДНОКРАТНИ СТИПЕНДИИ**

 **При първоначално кандидатстване се представя документ за банкова сметка /карта/ на името на стипендианта. Изключения се допускат само за ненавършили те 14 години ученици.**

**1. Видове еднократни стипендии:**

 1.1. За преодоляване от ученика на еднократни социални обстоятелства, свързани с достъпа му до образование;

1.2. За постигнати високи резултати от ученика в учебната дейност или в дейности в областта на науките, технологиите, изкуствата и спорта;

* 1. **НЕОБХОДИМИ ДОКУМЕНТИ:**
* Заявление по образец, което се получава от класния ръководител;
* Предложение от класния ръководител, в което се изяснява еднократното обстоятелство, което дава основание за отпускане на стипендията по образец;
* Ксерокопия на различни документи, грамоти, свидетелства и други или справки за доходи на родителите, които доказват съответно наличие на постижение или на социалното обстоятелство;
	1. **ИЗИСКВАНИЯ:**
* За стипендия за постигнати високи резултати в учебната, извънкласната и извънучилищната дейност – парична: **конкретно постижение** на кандидата;
* За  стипендия за преодоляване от ученика на **еднократни** социални обстоятелства, свързани с достъпа му до образование – парична, целева: наличие на тези обстоятелства;
* **Специфични ограничения и условия** относно получаване на еднократна стипендия:
* Учениците могат получават месечна стипендия и в същото време да получат и еднократна стипендия;
* Отпускането на еднократна стипендия за един и същ ученик може да се извърши само веднъж в рамките на един учебен срок;
* Еднократните **стипендии се отпускат за еднократно обстоятелство, а месечните стипендии са за обстоятелства, които са налице за дълъг период от време;**
* За отпускане на еднократни стипендии не се извършва класиране; Предложения за отпускане на еднократни стипендии се приемат през учебната година, което не е обвързано със срок за подаване на документите.
* Комисията по стипендиите има право да постави за обсъждане подадените предложения за еднократни стипендии за становище от Педагогическия съвет;
* Съгласно  ДВ, бр. 12 от 2019 г., в сила от 08.02.2019 г .Стипендиите по чл. 4, ал. 1, т. 5 и 6 **не се изплащат на ученици, допуснали над пет отсъствия по неуважителни причини през месеца**, **за който се полага стипендията**

 (3) Средствата за еднократни стипендии не могат да надвишават 10 на сто от средствата, определени за стипендии по бюджета на училището

**Начин на подаване на документи**: чрез класния ръководител, входирани в деловодството на гимназията.

Комисия в състав:

1. Д. Карналова / педагогически съветник/………………

 2. В. Чалъкова /Счетоводител/………………….

 3. Ж. Златанска / Касиер/…………………………….